KTB ลบ 1.62% หลังกำไร Q2 ลดฮวบ! เหตุตั้งสำรองหนี้ EARTH เต็มจำนวน
KTB ลบ 1.62% หลังกำไร Q2 ลดฮวบ! เหตุตั้งสำรองหนี้ EARTH เต็มจำนวน ล่าสุด ณ เวลา 10.35 น. ราคาอยู่ที่ 18.20 บาท ลบ 0.30 บาท หรือ 1.62% สูงสุดที่ 18.30 บาท ต่ำสุดที่ 18.10 บาท มูลค่าซื้อขายที่ 502.01 ล้านบาท
20 ก.ค. 2560

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.35 น. ราคาอยู่ที่ 18.20 บาท ลบ 0.30 บาท หรือ 1.62% สูงสุดที่ 18.30 บาท ต่ำสุดที่ 18.10 บาท มูลค่าซื้อขายที่ 502.01 ล้านบาท

ด้าน บล.เคจีไอ (ประเทสไทย) ระบุในบทวิเคราะห์ว่า KTB รายงานกำไรไตรมาส 2/60 เท่ากับ 3.2 พันล้านบาท (ลดลง 62.2% จากไตรมาสก่อน และ ลดลง 62.9% จากปีก่อน) และต่ำกว่าคาด 58.6%
โดย KTB และบริษัทย่อย ประกาศผลการดำเนินงานงวดไตรมาส 2/60 มีกำไรสุทธิ 3.22 พันล้านบาท กำไรสุทธิต่อหุ้น 0.23 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 8.69 พันล้านบาท กำไรสุทธิต่อหุ้น 0.62 บาท
พร้อมชี้แจงว่า ในไตรมาสที่ 2/2560 ธนาคารและบริษัทย่อยจึงมีการตั้งหนี้สูญ หนี้สงสัยจะสูญ และขาดทุนจากการด้อยค่าเพิ่มเติมจำนวน 13,878 ล้านบาท เพิ่มขึ้น 6,137 ล้านบาท (ร้อยละ 79.28) จากไตรมาส 2/2559 จากกรณีที่กลุ่มลูกค้ารายใหญ่รายหนึ่งที่มีการดำเนินงานหลักในอุตสาหกรรมเกษตรและเหมืองแร่มีแนวโน้มผลการดำเนินงานที่อ่อนแอลงอย่างมีนัยสำคัญ 
ทั้งนี้ ธนาคารจึงได้ตัดสินใจกันสำรองหนี้สูญทั้งจำนวนของยอดสินเชื่อสาหรับกลุ่มลูกค้ารายดังกล่าว เพื่อให้สอดคล้องกับนโยบายการบริหารความเสี่ยงและหลักเกณฑ์ความระมัดระวังของธนาคาร โดยมีอัตราส่วนเงินสำรองค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) เท่ากับ ร้อยละ 112.50 ใกล้เคียงกับ ณ 31 มีนาคม 2560 แต่ลดลงจาก ร้อยละ 121.57 ณ 31 ธันวาคม 255
โดยก่อนหน้านี้ นายผยง ศรีวณิช กรรมการผู้จัดการใหญ่ KTB เปิดเผยว่า ธนาคารได้จัดชั้นหนี้ บริษัท เอ็นเนอร์ยี่ เอิร์ธ จำกัด (มหาชน) หรือ EARTH มูลหนี้รวม 12,000 ล้านบาท เป็นหนี้ที่มิก่อให้เกิดรายได้ (NPL) แล้ว หลังผิดนัดชำระหนี้ 
พร้อมกันนี้ ธนาคารได้มีการตั้งสำรองหนี้ในส่วนดังกล่าวเต็ม 100% ในไตรมาส 2/60 โดยยอมรับว่ากรณีที่เกิดขึ้นส่งผลกระทบต่อผลการดำเนินงานของธนาคารในไตรมาสนี้ทันที